Η κατανάλωση ΄΄ενεργειακών ποτών΄΄ από τους φοιτητές του Αριστοτελείου Πανεπιστημίου Θεσσαλονίκης. Έρευνα πεδίου.
Creators: name: Πεταλά, Ευγενία Χρήστου
Publisher: name: Aristotle University of Thessaloniki
Year: 2011
Subjects: Ενεργειακά ποτά
Καφεΐνη
Ταυρίνη
Energy drinks
Caffeine
Taurine

description: Τα ενεργειακά ποτά αποτελούν μία ιδιαίτερη κατηγορία ποτών που, ενώ η κατανάλωσή τους αυξάνεται ραγδαία σε όλο τον κόσμο, ελάχιστα γνωρίζουμε για τις συνήθειες κατανάλωσής τους στον ελλαδικό χώρο. Άγνωστος είναι επίσης και ο βαθμός ενημέρωσης του κοινού και των επαγγελματιών της υγείας γύρω από αυτά. Η παρούσα έρευνα αρχικά ερευνά κατά πόσο τα ενεργειακά ποτά παρέχουν ενέργεια αναλύοντας τα επιμέρους συστατικά τους που απαντώνται συχνότερα στο εμπόριο. Τα οφέλη αλλά και οι κίνδυνοι από την κατανάλωση ενεργειακών ποτών εξαρτώνται από τα ποιοτικά και ποσοτικά χαρακτηριστικά των συστατικών τους, αλλά και την ευαίσθησία του κάθε οργανισμού σε αυτά. Σημαντικές προεκτάσεις στην υγεία έχει και η αλληλεπίδραση των ενεργειακών ποτών με άλλες ουσίες, κυρίως με την αλκοόλη. Στόχος αυτής της έρευνας είναι να καταγράψει το βαθμό κατανάλωσης των ενεργειακών ποτών, την τάση που υπάρχει να συνδυάζονται με αλκοολούχα ποτά και τις αντιλήψεις του κοινού σε σχέση με αυτά. Επειδή τα ενεργειακά ποτά είναι ιδιαίτερα δημοφιλή στους νέους, ως πληθυσμός στόχος επελέγησαν οι φοιτητές του Αριστοτελείου Πανεπιστημίου Θεσσαλονίκης (Α.Π.Θ.) ανεξαρτήτως ηλικίας, φύλου και Σχολής. Η έρευνα πραγματοποιήθηκε με τυχαιοποιημένη επιλογή δείγματος 300 ατόμων, εκ των οποίων οι 270 αποτέλεσαν το τελικό δείγμα. Τα αποτελέσματα έδειξαν ότι οι φοιτητές που καταναλώνουν ενεργειακά ποτά αποτελούν το 47% του δείγματος, με το 30.7% εξ’ αυτών να δηλώνει ότι τα συνδυάζει με την αλκοόλη κυρίως περιστασιακά, ενώ το 75.6% εξ’ αυτών δήλωσε ότι ο παραπάνω συνδυασμός θα μπορούσε να βλάψει την υγεία του. Άλλες παρατηρήσεις είναι ότι υπάρχει μία τάση οι άνδρες να καταναλώνουν ενεργειακά ποτά περισσότερο σε σχέση με τις γυναίκες (άνδρες/γυναίκες=68/59 και p=0.057) και ότι υπάρχει στατιστικά σημαντική σχέση ανάμεσα στην κατανάλωση ενεργειακών ποτών και τη Σχολή φοίτησης (p=0.02). Οι φοιτητές της Γυμναστικής Ακαδημίας συγκεντρώνουν το μεγαλύτερο ποσοστό κατανάλωσης (67.3%) γεγονός που δείχνει ότι η κατανάλωση των ενεργειακών ποτών σχετίζεται θετικά με τον αθλητισμό. Ο κύριος λόγος κατανάλωσης των ενεργειακών ποτών είναι η αντίληψη ότι τα ποτά αυτά ‘‘παρέχουν ενέργεια’’. Οι απόψεις των φοιτητών για αυτά ποικίλουν, γεγονός που θα μπορούσε να αποδοθεί είτε σε έλλειψη ενημέρωσης είτε σε παραπληροφόρηση. Η ορθή κατανάλωση των ενεργειακών ποτών αποτελεί θέμα δημόσιας υγείας και κρίνεται αναγκαίο να ενημερωθούν τόσο οι φορείς της υγείας όσο και το κοινό, ιδιαίτερα δε οι άνθρωποι που ασχολούνται με τον αθλητισμό.
description: Energy drinks are a special category of beverages which even though they are very popular, only a little is known about them. The level of knowledge about energy drinks in Greece is unknown for both public and scientific community of health. In this research is made an evaluation of the most common ingredients of energy drinks which are found in market. The benefits and the dangers by the consumption of energy drinks depend on the quality and the quantity of their ingredients and also on the sensitivity of every organism. Health is also affected by the interaction of energy drinks with other substances, especially alcohol. This research aims to reveal the grade of consumption of energy drinks and the tension of people to combine them with alcohol. For this purpose a questionnaire was used. The target group was students from Aristotle’s University of Thessaloniki regardless of age, sex and school. From the sample of 300 students which were randomly chosen, 270 students remained as subjects. The results show that 47% of the students consume energy drinks and 30.7% declare that they combine them with alcoholic beverages and 75.6% agreed with the opinion that this combination could harm health. Men tend to consume energy drinks in higher grade than women (men/women=68/59) but this relationship is not strong (p=0.057). On the contrary, there is a strong relationship between school and consumption of energy drinks (p=0.02). Gymnastics Academy collects the highest proportion (67%) in consumption of energy drinks among other schools and this element indicates a relation between sports and consumption of energy drinks. The main reason of energy drink consumption is the need for energy. The instability and the variety in student’s opinion about energy drinks reveal the lack of information or misinformation about them. Sensible consumption of energy drinks is a matter of public health and both health professionals and public should be informed about them, especially the athletic community.